
ПОСТОЯННА КОМИСИЯ ПО НАУКА, ИНОВАЦИИ И ОПЕРАТИВНИ ПРОГРАМИ

ПРОТОКОЛ №40

Днес, 24.08.2023 г., от 09:00 часа, в Зала 1, находяща се на ет. 1, в сградата на Община Бургас, ул. „Александровска“ 26, се проведе заседание на Постоянната комисия по наука, иновации и оперативни програми.	
На заседанието на комисията присъстваха: проф. д-р Севдалина Турманова – зам.-председател и членове: Виолета Илиева, Георги Георгиев, Иван Иванов, Иво Баев и Тони Минасян.
Отсъства проф. д-р Сотир Сотиров – председател.
От общинска администрация присъстваха: Пенка Буйнова – гл. експерт в дирекция „Управление на общинската собственост“, Виолета Лазова – началник на отдел „Икономика и бизнес развитие“, Весна Балтина – зам.-кмет „Стратегическо развитие и екология, дигитализация и адаптация към промените на климата“, Мария Куманова - ръководител Проект ИТИ по Програма "Развитие на регионите" 2021 - 2027 г.
 Заседанието откри и ръководи зам.-председателят на ПКНИОП - проф. д-р Севдалина Турманова, като с 6  гл. „за“, 0 гл. „против“ и 0 гл. „въздържали се“, се прие следният 
ДНЕВЕН РЕД

1. ОбС 08-00-14493 Докладна записка от Димитър Николов – кмет на Община Бургас, относно: Приемане на Програма за демографско развитие на Община Бургас 

2. ОбС 08-00-14433 Докладна записка от Красимир Стойчев – зам.-кмет „Бюджет, финанси и икономика“, относно: Определяне размера на дивидента и начина на разпределение на печалбата за финансовата 2022 г. на търговските дружества със сто процента участие на Община Бургас в капитала 

3. ОбС 08-00-14487 Доклад от Димитър Николов – кмет на Община Бургас, относно: Информация за отчета за касово изпълнение на приходите и разходите по бюджета и сметките за средства от Европейския съюз на Община Бургас към 30.06.2023 г. 

4. ОбС 08-00-14465 Докладна записка от Димитър Николов – кмет на Община Бургас, относно: Осигуряване на собствен принос за реализация на проект „Иновативни мерки в отговор на градските предизвикателствата към качеството на живот и здравето на общността“, одобрен за финансиране по Европейската инициатива за градовете

5. ОбС 08-00-14434 Доклад от Димитър Николов – кмет на Община Бургас, относно: Проект на бюджет за 2023 година 
6. ОбС 08-00-14464 Докладна записка от Димитър Николов - кмет на Община Бургас, относно: Кандидатстване на Община Бургас с проектни предложения: „Подобряване на безопасността и условията на труд на рибарите, и модернизация на Лодкостоянка в акваторията северно от кв. 54, по плана на кв. Крайморие, Община Бургас“, „Подобряване на безопасността и условията на труд на рибарите чрез модернизация на рибарско пристанище "Сарафово" и „Подобряване на безопасността и условията на труд на рибарите чрез модернизация на закрита Лодкостоянка „Ченгене скеле“, намираща се в имот 1245 в землището на кв. Крайморие, Община Бургас“ по процедура за подбор на проекти BG14MFOP001-1.027 „Рибарски пристанища, кейове за разтоварване, рибни борси и лодкостоянки“, мярка 1.8 “Рибарски пристанища, кейове за разтоварване, рибни борси и покрити лодкостоянки“, сектор „Инвестиции насочени към изграждане и/или модернизация на лодкостоянки“, финансирана от Европейския фонд за морско дело и рибарство чрез Програма за морско дело и рибарство 2014 – 2020 

7. ОбС 08-00-14494  Докладна записка от Димитър Николов - кмет на Община Бургас, относно: Кандидатстване с Концепция за интегрирани териториални инвестиции по процедура BG16FFPR003-2.001 „Концепции за интегрирани териториални инвестиции (ИТИ)“ по Програма „Развитие на регионите“ 2021 – 2027 

8. ОбС 08-00-14454 Докладна записка от Димитър Николов – кмет на Община Бургас, относно: Отчет за състоянието на общинската собственост и резултатите от нейното управление за периода от 01.01.2022 г. до 31.12.2022 г. 
---------------------------------------------------------------------------------------
Точка 1

ОбС 08-00-14493
Докладна записка от Димитър Николов – кмет на Община Бургас, относно: Приемане на Програма за демографско развитие на Община Бургас

Проф. Севдалина Турманова изрази мнение, че в наименованието на предложената Програмата за демографско развитие трябва да се допълни изразът „на населението“ на Община Бургас.
[bookmark: _GoBack]Иван Иванов заяви, че трябва да има заложени конкретни числови индикатори в Програмата, които да бъдат измерими във времето. Мария Куманова - ръководител Проект взе отношение и каза, че ежегодно с приемането на бюджета се залагат конкретни цели и числови индикатори.
След кратки дебати по докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение. 
---------------------------------------------------------------------------------------
Точка 2

ОбС 08-00-14433
Докладна записка от Красимир Стойчев – зам.-кмет „Бюджет, финанси и икономика“, относно: Определяне размера на дивидента и начина на разпределение на печалбата за финансовата 2022 г. на търговските дружества със сто процента участие на Община Бургас в капитала

След като се запознаха с докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение. 
---------------------------------------------------------------------------------------
Точка 3

ОбС 08-00-14487
Доклад от Димитър Николов – кмет на Община Бургас, относно: Информация за отчета за касово изпълнение на приходите и разходите по бюджета и сметките за средства от Европейския съюз на Община Бургас към 30.06.2023 г.

Весна Балтина – зам.-кмет „Стратегическо развитие и екология, дигитализация и адаптация към промените на климата“, представи информацията за отчета за касово изпълнение на приходите и разходите по бюджета и сметките за средства от Европейския съюз на Община Бургас към 30.06.2023 г.
След кратки дебати по доклада и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение. 
---------------------------------------------------------------------------------------
Точка 4 

ОбС 08-00-14465
Докладна записка от Димитър Николов – кмет на Община Бургас, относно: Осигуряване на собствен принос за реализация на проект „Иновативни мерки в отговор на градските предизвикателствата към качеството на живот и здравето на общността“, одобрен за финансиране по Европейската инициатива за градовете

Весна Балтина – зам.-кмет „Стратегическо развитие и екология, дигитализация и адаптация към промените на климата“, представи докладната записка и посочи три принципа на Новия европейски Баухаус, които са естетика, включване на общността и екологично отношение към подхода на реализиране на проекта.
Иван Иванов зададе въпрос, относно енергийната ефективност на Спортна зала „Младост“. Балтина отговори, че има инвестиционен проект, който предвижда цялостен ремонт на спортната зала и превръщането й в сграда с близко до нулево потребление на енергия.
След приключване на разискванията по докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното

СТАНОВИЩЕ:

Подкрепя проекта за решение.

---------------------------------------------------------------------------------------
Точка 5

ОбС 08-00-14434
Доклад от Димитър Николов – кмет на Община Бургас, относно: Проект на бюджет за 2023 година 

Проф. Севдалина Турманова направи предложение, в Проекта на бюджет за 2023 година да се заложи сумата от 50 000 лева за съфинансиране по Правилата за подкрепа на международни, национални и регионални научни събития, майсторски класове и научноприложни проекти, провеждани на територията на община Бургас. Членовете на Комисията единодушно го подкрепиха.
След кратки дебати по доклада и в резултат на явно гласуване, членовете на Постоянната комисия по наука, иновации и оперативни програми приеха следното
СТАНОВИЩЕ:
1. Подкрепя проекта за решение, ведно с постъпилото Допълнение с вх. №08-00-14488/21.08.2023 г. (с 4 гл. "за", 0 гл. "против" и 2 гл. "въздържали се". 
2.  Да се заложи сумата от 50 000 лева в Бюджет 2023 г. за съфинансиране по Правилата за подкрепа на международни, национални и регионални научни събития, майсторски класове и научноприложни проекти, провеждани на територията на община Бургас (с 6 гл. "за", 0 гл. "против" и 0 гл. "въздържали се").
 
                  ---------------------------------------------------------------------------------------
Точка 6

ОбС 08-00-14464
Докладна записка от Димитър Николов - кмет на Община Бургас, относно: Кандидатстване на Община Бургас с проектни предложения: „Подобряване на безопасността и условията на труд на рибарите, и модернизация на Лодкостоянка в акваторията северно от кв. 54, по плана на кв. Крайморие, Община Бургас“, „Подобряване на безопасността и условията на труд на рибарите чрез модернизация на рибарско пристанище "Сарафово" и „Подобряване на безопасността и условията на труд на рибарите чрез модернизация на закрита Лодкостоянка „Ченгене скеле“, намираща се в имот 1245 в землището на кв. Крайморие, Община Бургас“ по процедура за подбор на проекти BG14MFOP001-1.027 „Рибарски пристанища, кейове за разтоварване, рибни борси и лодкостоянки“, мярка 1.8 “Рибарски пристанища, кейове за разтоварване, рибни борси и покрити лодкостоянки“, сектор „Инвестиции насочени към изграждане и/или модернизация на лодкостоянки“, финансирана от Европейския фонд за морско дело и рибарство чрез Програма за морско дело и рибарство 2014 – 2020

Весна Балтина – зам.-кмет „Стратегическо развитие и екология, дигитализация и адаптация към промените на климата“, представи докладната записка
След кратки дебати по докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение. 
---------------------------------------------------------------------------------------
Точка 7

Докладна записка от Димитър Николов - кмет на Община Бургас,относно: Кандидатстване с Концепция за интегрирани териториални инвестиции по процедура BG16FFPR003-2.001 „Концепции за интегрирани териториални инвестиции (ИТИ)“ по Програма „Развитие на регионите“ 2021 – 2027 

Весна Балтина – зам.-кмет „Стратегическо развитие и екология, дигитализация и адаптация към промените на климата“, представи докладната записка като посочи, че основният фокус на Концепцията за интегрирани териториални инвестиции е здравеопазването в Югоизточния регион.
След кратки дебати по докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение.

---------------------------------------------------------------------------------------
Точка 8


ОбС 08-00-14454
Докладна записка от Димитър Николов – кмет на Община Бургас, относно: Отчет за състоянието на общинската собственост и резултатите от нейното управление за периода от 01.01.2022 г. до 31.12.2022 г.

След като обсъдиха докладната записка, членовете на Постоянната комисия по наука, иновации и оперативни програми приеха следното
СТАНОВИЩЕ:
Приема за сведение отчета за състоянието на общинската собственост и резултатите от нейното управление за периода от 01.01.2022 г. до 31.12.2022 г.
---------------------------------------------------------------------------------------


                                          ЗАМ.-ПРЕДСЕДАТЕЛ:   ………………………..
		                                                   (ПРОФ. Д-Р СЕВДАЛИНА ТУРМАНОВА) 



ПРОТОКОЛИСТ:    ………………………
			(Гергана Чанакова)

